CELEX: 62014CN0584
Language: da
Date: 2014-12-18 00:00:00
Title: Sag C-584/14: Sag anlagt den 18. december 2014 — Europa-Kommissionen mod Den Hellenske Republik

9.3.2015   
            
            
               DA
            
            
               Den Europæiske Unions Tidende
            
            
               C 81/7
            
         Sag anlagt den 18. december 2014 — Europa-Kommissionen mod Den Hellenske Republik
   (Sag C-584/14)
   (2015/C 081/09)
   Processprog: græsk
   
      Parter
   
   
      Sagsøger: Europa-Kommissionen (ved M. Patakia og D. Loma-Osorio Lerena)
   
      Sagsøgt: Den Hellenske Republik
   
      Sagsøgerens påstande
   
   
               —
            
            
               Det fastslås, at Den Hellenske Republik har tilsidesat sine forpligtelser i henhold til artikel 260, stk. 1, TEUF, idet den endnu ikke har truffet alle nødvendige foranstaltninger til opfyldelse af dom afsagt af Domstolen den 10. september 2009 i sag C-286/08, Kommissionen mod Den Hellenske Republik.
            
         
               —
            
            
               Den Hellenske Republik tilpligtes at betale Kommissionen en tvangsbøde på 72  864,00 EUR pr. dag, hvormed opfyldelsen af dommen i sag C-286/08 forsinkes, regnet fra datoen for afsigelsen af dom i den foreliggende sag indtil den dag, hvor dommen i sag C-286/08 er opfyldt.
            
         
               —
            
            
               Den Hellenske Republik tilpligtes at betale Kommissionen et dagligt fast beløb på 8  096,00 EUR, regnet fra datoen for afsigelsen af dommen i sag C-286/08 indtil afsigelsen af dom i den foreliggende sag eller indtil den dom, der blev afsagt i sag C-286/08, er opfyldt, hvis dette sker tidligere.
            
         
               —
            
            
               Den Hellenske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
               1.
            
            
               I dom af 10. september 2009, sag C-286/08, Kommissionen mod Den Hellenske Republik, fastslog Domstolen følgende:
               
                           »1)
                        
                        
                           Den Hellenske Republik har tilsidesat sine forpligtelser i henhold til for det første artikel 1, stk. 2, og artikel 6 i Rådets direktiv 91/689/EØF (1) af 12. december 1991 om farligt affald, sammenholdt med artikel 5, stk. 1 og 2, og artikel 7, stk. 1, i Rådets og Europa-Parlamentets direktiv 2006/12/EF (2) af 5. april 2006 om affald, for det andet artikel 1, stk. 2, i direktiv 91/689, sammenholdt med bestemmelserne i artikel 4 og 8 i direktiv 2006/12, og for det tredje artikel 3, stk. 1, artikel 6-9, artikel 13 og 14 i Rådets direktiv 1999/31/EF (3) af 26. april 1999 om deponering af affald,
                           
                                       —
                                    
                                    
                                       idet den inden for en rimelig frist hverken har udarbejdet eller vedtaget en plan for håndtering af farligt affald i overensstemmelse med de gældende krav i fællesskabslovgivningen, og idet den ikke har oprettet et integreret og tilstrækkeligt net af bortskaffelsesfaciliteter for farligt affald under anvendelse af de mest hensigtsmæssige metoder til sikring af et højt beskyttelsesniveau for miljøet og folkesundheden
                                    
                                 
                                       —
                                    
                                    
                                       idet den ikke har truffet alle nødvendige foranstaltninger vedrørende håndtering af farligt affald for at sikre overholdelsen af artikel 4 og 8 i direktiv 2006/12 og af artikel 3, stk. 1, artikel 6-9, artikel 13 og 14 i direktiv 1999/31.
                                    
                                 
                     
                           2)
                        
                        
                           Den Hellenske Republik betaler sagens omkostninger.«
                        
                     
         
               2.
            
            
               Kommissionen har i henhold til artikel 260 TEUF indbragt en sag for Domstolen mod Den Hellenske Republik vedrørende opfyldelse af Domstolens ovennævnte dom. Ifølge Den Hellenske Republiks oplysninger, og navnlig oplysningerne vedrørende 2009, som blev fremlagt for Kommissionen i svar af 16. maj 2011, fremgår det, at den samlede frembringelse af farligt affald i 2011 svarede til 1 84  863,50 tons, at det historiske affald svarede 3 23  452,40 tons, og at eksporten svarede til 5  147,40 tons. Det følger af det ovenstående, at Domstolens dom i sag C-286/08 endnu ikke er opfyldt mere end 7 år efter dens afsigelse.
            
         
               3.
            
            
               Kommissionen har derfor anlagt sag ved Domstolen i henhold til artikel 260, stk. 2, TEUF, som bestemmer, at Kommissionen — når denne indbringer en sag for Domstolen, fordi en medlemsstat ikke inden for den af Kommissionen fastsatte frist har truffet de foranstaltninger, der er nødvendige til opfyldelse af Domstolen dom — i denne forbindelse angiver størrelsen af det faste beløb og/eller den tvangsbøde, som den under omstændighederne finder det passende, at den pågældende medlemsstat betaler. Domstolen træffer endelig afgørelse vedrørende pålæg af de sanktioner, som er fastsat i artikel 260 TEUF, og har herved fuld kompetence.
            
         
               4.
            
            
               Kommissionen har på grundlag af de kriterier, som er fastsat i dens meddelelse af 13. december 2005 om gennemførelse af artikel 260 TEUF (i den opdaterede affattelse af 17.9.2014) nedlagt påstand om, at det fastslås, at Den Hellenske Republik har tilsidesat sine forpligtelser i henhold til artikel 260, stk. 1, TEUF, idet den endnu ikke har truffet alle de foranstaltninger, som er nødvendige til opfyldelse af dom afsagt af Domstolen den 10. september 2009 i sag C-286/08, Kommissionen mod Den Hellenske Republik, at den Hellenske Republik tilpligtes at betale Kommissionen en tvangsbøde på 72  864,00 EUR pr. dag, hvormed opfyldelsen af dommen i sag C-286/08 forsinkes, regnet fra datoen for afsigelsen af dom i den foreliggende sag indtil den dag, hvor dommen i sag C-286/08 er opfyldt, at Den Hellenske Republik tilpligtes at betale Kommissionen et dagligt fast beløb på 8  096,00 EUR, regnet fra datoen for afsigelsen af dommen i sag C-286/08 indtil afsigelsen af dom i den foreliggende sag eller indtil den dom, der blev afsagt i sag C-286/08, er opfyldt, hvis dette sker tidligere, samt tilpligte Den Hellenske Republik at betale sagens omkostninger.
            
         
      (1)  EFT L 377, s. 20.
   
      (2)  EUT L 114, s. 9.
   
      (3)  EFT L 182, s. 1.